তাছাড়া রাসূল (স.) রজব মাস থেকেই রমজানের জন্য মানসিক প্রস্তুতি গ্রহণ করতেন। সে কারণে  রাসূলের উম্মত হিসেবে আমাদেরও এমনটি করা উচিত। প্রতি বছর দেখা যায় রমজান মাসের প্রথম দিন থেকেই মসজিদগুলোতে উপচেপড়া ভিড়। আর রমজান শেষ হলে তারাও হারিয়ে যায়। এভাবে ইবাদতের দৃষ্টান্ত স্থাপন করলে সেটা আল্লাহর দরবারে গৃহীত হওয়ার সম্ভাবনা খুবই কম বিধায় রজব মাস থেকেই আমরা আমাদের জীবনের একটি পরিবর্তন সূচিত করি। সে লক্ষ্যে এখন থেকে তওবা করে প্রতিদিন পাঁচ ওয়াক্ত নামাজ ও আল্লাহর অন্যান্য হুকুম-আহকাম সুচারুরূপে সম্পন্ন করার অভিপ্রায়ে সাধ্যমতো প্রচেষ্টা অব্যাহত রাখি, আল্লাহ আমাদেরকে এই রজব মাস থেকেই সেই তাওফিক দান করুন,  আমিন।